Пасля жараб’ёўкі былі створаны 2 падгрупы па чатыры і тры каманды ў кожнай адпаведна. Гульня ў падгрупах праходзіла па кругавой сістэме ў два таймы па 10 хвілін. Сярод каманд першай падгрупы адразу стала зразумела, хто павінен выйсці ў фінал. Вопытныя футбалісты “Лучара” ўпэўнена гэта пацвердзілі, абыграўшы па чарзе каманды “Мышанка” – 5:3, Муляраўскага сельскага Савета – 7:2, “Дынама-юніт” – 7:1. Апошняя каманда ў гэтай падгрупе заняла другое месца.